**ՀԻՄՆԱՎՈՐՈՒՄ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՄԻ ՇԱՐՔ ՔԱՂԱՔԱՑԻՆԵՐԻՆ ՇԱՐՔԱՅԻՆ ԿԱԶՄԻ ՊԱՐՏԱԴԻՐ ԶԻՆՎՈՐԱԿԱՆ ԾԱՌԱՅՈՒԹՅԱՆ 2022 ԹՎԱԿԱՆԻ ԱՄԱՌԱՅԻՆ ԶՈՐԱԿՈՉԻՑ ՏԱՐԵԿԵՏՈՒՄ ՏԱԼՈՒ ՄԱՍԻՆ** **ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

**ԸՆԴՈՒՆՄԱՆ**

1. **Իրավական ակտի ընդունման անհրաժեշտությունը.**  ՀՀ կառավարության որոշման նախագծում ընդգրկված ՀՀ քաղաքացիները սովորում են Հայաստանի Հանրապետության և օտարերկրյա պետությունների հիմնական կրթության հիմքի վրա առանց ընդհատման միջին մասնագիտական կրթական ծրագրով և չեն ավարտել ուսումնառությունը, ՀՀ կառավարության որոշման նախագծի ընդունման անհրաժեշությունը պայմանավորված է նրանց ուսումնառությունը ավարտելու հնարավորության ընձեռնմանը :

 **2. Ընթացիկ իրավիճակ և խնդիրները**.

 ՀՀ կառավարության որոշման նախագծում նշված ՀՀ քաղաքացիները 2022

 թվականի մինչև հունիսի 30-ը կավարտեն նախավերջի կուրսը և կտեղափոխվեն

 ավարտական կուրս, ուսումնառությունը ավարտելու են 2023 թվականի մինչև

 հունիսի 30-ը:

 **3. Ակնկալվող արդյունքը**

 Հիմք ընդունելով «Զինվորական ծառայության և զինծառայողի կարգավիճակի մասին» Հայաստանի Հանրապետության օրենքի 22‑րդ հոդվածի 5.1-րդ մասը՝ առաջարկում եմ վերոհիշյալ ՀՀ քաղաքացիներին շարքային կազմի պարտադիր զինվորական ծառայության 2022 թվականի ամառային զորակոչից տալ տարկետում մինչև ուսումնառության ավարտի օրը ներառյալ, սակայն ոչ ավելի, քան նրանց 20 տարին լրանալու օրը: Իրավական ակտի ընդունումը թույլ կտա վերը նշված քաղաքացիներին ավարտել ուսումնառությունը:

 ՀՀ կառավարության որոշման նախագծի ընդունումը ՀՀ պետական բյուջեի

 եկամուտներում և ծախսերում փոփոխություն չի առաջացնի:

 **4. Նախագծի մշակման գործընթացում ներգրավված ինստիտուտները և անձինք.**

 Կրթության, գիտության, մշակույթի և սպորտի նախարարություն:

1. **Որոշման նախագիծը չի բխում ռազմավարական փաստաթղթերից:**